Mestská časť Bratislava- Dúbravka

Materiál na 18. rokovanie
Miestneho zastupiteľstva 
9.júna 2009

Návrh
na schválenie prenájmu nebytového priestoru AKTIVA, n. o. – domov sociálnych služieb pre dospelých Bazovského č. 4, Bratislava
___________________________________________________________________________

Predkladateľ:		Materiál obsahuje: 
PhDr. František Guth					1. Návrh uznesenia 
    Prednosta						2. Uznesenie MR										3. Stanovisko komisie
							4. Dôvodová správa
5. Žiadosť
							6. Projekt
					7. Architektonický návrh  na nahliadnutie

Zodpovedný
JUDr. Katarína Nagyová
vedúca majetkovoprávneho oddelenia

Spracovateľ

JUDr. Katarína Nagyová
vedúca majetkovo - právneho oddelenia

 Návrh  uznesenia 

Miestne zastupiteľstvo

schvaľuje prenájmom nebytového priestoru Dúbravský ateliér, Bazovského 21, Bratislava  na dobu určitú do 28.2.2015, za symbolických 0,03/ m2/rok  € pre organizáciu  AKTIVA, n. o. – domov sociálnych služieb pre dospelých Bazovského 4, Bratislava, pričom náklady za služby spojené s nájmom nebytových priestorov bude hradiť nájomca. 

Uznesenie  MR  č. 227/2009
Miestna rada 
odporúča miestnemu zastupiteľstvu schváliť prenájom nebytového priestoru Dúbravského ateliéru, Bazovského 21, Bratislava na dobu neurčitú, za symbolickú sumu 1 €  za rok  pre organizáciu AKTIVA, n.o. – domov sociálnych služieb pre dospelých, Bazovského 4, Bratislava, pričom náklady za služby spojené s nájmom nebytových priestorov bude hradiť nájomca.

Stanovisko komisie:

Komisia legislatívno-právna, mandátová a hospodárenia s majetkom
„Ak mestská časť nemá iný zámer na využitie nebytových priestorov (napr. Bytový podnik a. s.) odporúča vyhovieť žiadosti právnickej osoby AKTIVA, n. o. – domov sociálnych služieb pre dospelých Bazovského 4, Bratislava o prenájom nebytového priestoru Dúbravského ateliéru, Bazovského 21“. 

Komisia ekonomická a podnikateľských aktivít
„Neodporúča MR a MZ schváliť prenájom nebytového priestoru na Bazovského č. 21, Bratislava pre AKTIVA n. o. za symbolické nájomné 0,03 Eur“.

Komisia školstva kultúry, mládeže a športu
„Komisia odporúča stiahnuť materiál z komisie a pripraviť konkrétny návrh spolufinancovania predloženého návrhu projektu a prerokovať tento materiál v komisii ekonomickej a podnikateľských aktivít“.

Komisia sociálno-zdravotná a bytová
„K bodu č. 3  vsunuté do programu komisie dňa 6.5.2009
Do programu bol navrhnutý ďalší  bod: Prenájom nebytového priestoru AKTIVA, n.o., Bazovského 4, Bratislava, kde sa členovia komisie dohodli na návšteve zariadenia  - Domov sociálnych služieb pre dospelých, Bazovského 4 a bývalého Dúbravského ateliéru Bazovského 21, Bratislava v termíne 11.5.2009 o 16 00 hod.  
Členovia komisie navštívili toto zariadenie, kde cca v priebehu 1 hodiny informoval členov komisie p. Ing. Straka, riaditeľ AKTIVY n.o. so zámermi nebytového priestoru.
Komisia po zvážení dospela k názoru, že odporučí miestnemu zastupiteľstvu odsúhlasiť prenájom  na dobu 2 (dvoch)  rokov za symbolickú cenu 0,03 € za m2 na 1 rok“. 

Dôvodová správa

Podľa Sadzobníka nájomného nebytových priestorov a pozemkov schváleného uznesením MZ MČ Bratislava-Dúbravka č. 190/2008,  článok 9, bod 4  majetkovoprávne oddelenie opätovne predkladá na schválenie miestnemu zastupiteľstvu žiadosť riaditeľa neziskovej organizácie AKTIVA, n. o. – domov sociálnych služieb o prenájom nebytových priestorov za symbolických 0,03 €/m2 ročne na dobu určitú do 28.2.2015. Dobu nájmu  do 28.2.2015 navrhujeme preto, lebo v súčasnosti existuje platná a účinná zmluva o nájme nebytových priestorov č. 33/2009 z 24.2.2009 medzi dotknutými účastníkmi na nižšie uvedený nebytový priestor za riadnu cenu  podľa citovaného sadzobníka a to na dobu nájmu do 28.2.2015. 
Z obsahu spisového materiálu vyplýva nasledovný skutkový stav:
Listom zo dňa 15.9.2008 požiadal pán Pavol Straka, riaditeľ AKTIVA, n. o. – domov sociálnych služieb pre dospelých Bazovského 4, Bratislava o prenájom nebytových priestorov Dúbravského ateliéru, Bazovského 21, Bratislava za účelom jeho užívania pre poskytovanie všeobecne prospešných služieb, a to poskytovanie sociálnej pomoci a humanitárnej starostlivosti pre klientov, občanov s mentálnym postihnutím, resp. kombinovaným postihnutím a pre občanov so zdravotným postihnutím,  deti, mládež, starších občanov, rôzne skupiny občanov, dlhodobo nezamestnaným občanom a zamestnávateľom, zamerané na uľahčenie získania zamestnania, alebo na udržanie zamestnania z radov občanov so zdravotným postihnutím. 
K žiadosti AKTIVA pripojila projekt „Zriadenie kultúrneho, spoločenského a školiaceho strediska AKTIVITA“, v ktorom má za cieľ,  v spolupráci s miestnym úradom MČ Bratislava-Dúbravka,  riešiť problematiku podpory a rozvoja kultúry, spoločenského života a vzdelávania. 
AKTIVA žiada prenajať priestory  za symbolických 0,03 € za m2 ročne. Náklady za služby spojené s nájmom nebytových priestorov bude hradiť nájomca.
AKTIVA je nezisková organizácia poskytujúca všeobecne prospešné služby zaregistrovaná na príslušnom  obvodnom úrade v Bratislave, IČO 31821197  a vykonáva svoju činnosť od 7.5.1999. Nemá evidované nedoplatky voči mestskej časti.
Mestská časť Bratislava-Dúbravka mala od 1.2.2009 k dispozícii na prenájom nebytový priestor v budove bývalého Libresa VII-11, č. stavby 459/661, Bazovského  ul.  21, Fontána, t. č. Dúbravský ateliér. Priestory boli MČ Bratislava-Dúbravka zverené Hlavným mestom SR Bratislavou protokolom o zverení obecného majetku ku dňu 1.8.1991.
Vzhľadom na to, že riaditeľ neziskovej organizácie mal zámer v lehote do 28.2.2009  žiadať Ministerstvo práce a sociálnych vecí SR o nenávratný finančný prostriedok na zriadenie kultúrneho, spoločenského a školiaceho strediska “AKTIVITA“ mal povinnosť preukázať, svoj vzťah k nehnuteľnosti minimálne na 5 rokov. Za tým účelom,  v rámci svojej právomoci, starosta MČ podpísal so žiadateľom nájomnú zmluvu č. 33/2009 na nebytový priestor Dúbravského ateliéru na dobu 6 rokov s účinnosťou od 1.3.2009 za cenu podľa schváleného Sadzobníka  nájomného nebytových priestorov a pozemkov mestskej časti Bratislava-Dúbravka. Napriek tejto skutočnosti AKTIVA žiada naďalej mestskú časť o pomoc a to o prenájom  za  symbolických 0,03€ za m2 ročne. 
Žiadateľ žiadosť odôvodňuje tým, že riadi neziskovú organizáciu a príjmy z jej činnosti postačujú len na úhradu energií a služieb.
Žiadateľ už začal stavebné práce na prestavbe predmetu nájmu podľa architektonického návrhu „Spoločenské centrum Dúbravka“ z mája 2009, ktorého autormi sú architekti Mgr. art., Ing. Holota, Ing. arch. Šugár, Ing. arch Vargová.  Návrh je k dispozícii na nahliadnutie na majetkovoprávnom oddelení.